《次韵温其雪》
宋代·刘子翚

侵凌腊尾近春前，冻色冥冥不见天。
一洗氛埃终自洁，暗催花柳为谁妍。
单衣窭巷无朝爨，垂箔高门有醉眠。
闻道江头消息好，玉旌瑶帜满楼船。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。